text: гуллаев назар (1936 ж. т.) түрікмен ақыны, әдебиет зерттеуші, драматург, композитор. филология ғылымларының кандидаты, профессор. ол түрікмен халқының орта ғасырлардағы мәдени және әдеби мұрасы хақында «ғасырдан қалған нұсқалар», «ләйлі мен мәжнүн жөнінде сұхбат» және «өмір туралы ойланба» т. б. ғылыми-зерттеу кітаптарын жарыққа шығарды. г. абайдың туғанына 120 жыл толуына арнап «қазақ халқының биік ұлы» («мұғаллымдар газеті», 1965, 8-ші тамыз) атты көлемді мақала жазды. к. боржакова.